Diari Oficial de la Generalitat Valenciana


Sumari del DOGV 7576, del 22-07-2015 (2015/6689)

RESOLUCIÓ de 20 de juliol de 2015, del president de la Generalitat, per la qual es deleguen determinades competències en la Subsecretaria i en la Secretaria General Administrativa de la Presidència de la Generalitat.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7576

Data del DOGV
:   22-07-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6689


Data del document
:   20-07-2015

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ de 20 de juliol de 2015, del president de la Generalitat, per la qual es deleguen determinades competències en la Subsecretaria i en la Secretaria General Administrativa de la Presidència de la Generalitat. [2015/6689]  
D'acord amb el principi d'eficàcia que regix l'actuació de les administracions públiques, es considera oportú delegar, en el subsecretari i, si és el cas, en la Secretaria General Administrativa de la Presidència, l'exercici de la competència de nomenar i cessar el personal eventual del Gabinet del President de la Generalitat, i el de l'oficina de suport regulada en l'article 3.1 de la Llei 6/2002,de 2 d'agost, de la Generalitat, d'Estatut dels Expresidents de la Generalitat, així com determinades funcions atribuïdes per la normativa vigent al president de la Generalitat en matèria de personal, inclòs l'exercici de la potestat disciplinària sobre el personal del departament.  
En virtut d'això, i de conformitat amb allò que disposa l'article 19.3 de la Llei 10/2010, de 9 de juliol, d'ordenació i gestió de la funció pública valenciana, en relació amb els articles 63 de la Llei 5/1983, de 30 de desembre, del Consell, i en els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
  
Primer  
Delegar, en la persona titular de la Subsecretaria de la Presidència, l'exercici de la facultat de nomenament i cessament del personal eventual al servici del president de la Generalitat, així com el nomenament i cessament del personal eventual de l'oficina de suport regulada en l'article 3.1 de la Llei 6/2002, de 2 d'agost, de la Generalitat, d'Estatut dels Expresidents de la Generalitat.  
  
Segon  
Delegar, en la persona titular de la Subsecretaria de la Presidència, l'exercici de les funcions atribuïdes per la normativa vigent al president de la Generalitat en matèria de personal, inclòs l'exercici de la potestat disciplinària sobre el personal del departament.  
  
Tercer  
Delegar, en la persona titular de la Secretaria General Administrativa, la gestió dels gastos de personal que realitza les seues funcions en l'àmbit de competències de la Presidència, així com la firma de tots els documents administratius i de gestió comptable que siguen necessaris per a la preparació i execució d'estos gastos.  
  
Quart  
En les resolucions, actes i documents que s'adopten per esta delegació es farà constar l'autoritat de procedència.  
  
Quint  
Esta resolució produirà efectes des del mateix dia de la seua firma, i deixa sense efecte la Resolució de 9 de gener de 2012, del president de la Generalitat, per la qual delega determinada atribució en el conseller de Presidència i vicepresident del Consell, així com qualssevol altres resolucions que s'oposen al que preveu esta resolució.  
  
València, 20 de juliol de 2015  
  
El president de la Generalitat,  
XIMO PUIG I FERRER